CELEX: 52008PC0172
Language: bg
Date: 2008-04-07
Title: Предложение за решение на Съвета относно това доколко подходящи са държавите от Централна Азия съгласно Решение 2006/1016/ЕО на Съвета за предоставяне на гаранция от Общността на Европейската инвестиционна банка в случай на загуби по заеми и гаранции по заеми за проекти, осъществявани извън Общността {SEC(2008) 417}

Важна правна забележка

|

52008PC0172

Предложение за решение на Съвета относно това доколко подходящи са държавите от Централна Азия съгласно Решение 2006/1016/ЕО на Съвета за предоставяне на гаранция от Общността на Европейската инвестиционна банка в случай на загуби по заеми и гаранции по заеми за проекти, осъществявани извън Общността {SEC(2008) 417}  /* COM/2008/0172 окончателен - CNS 2008/0067 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 7.4.2008COM(2008) 172 окончателен2008/0067 (CNS)Предложение заРЕШЕНИЕ НА СЪВЕТАотносно това доколко подходящи са държавите от Централна Азия съгласно Решение 2006/1016/ЕО на Съвета за предоставяне на гаранция от Общността на Европейската инвестиционна банка в случай на загуби по заеми и гаранции по заеми за проекти, осъществявани извън Общността{SEC(2008) 417}(представена от Комисиятo)ОБЯСНИТЕЛЕН МЕМОРАНДУМ1. Контекст на предложението |110 | Основания и цели на предложението Целта на настоящото предложение за решение на Съвета е да се установи доколко подходящи са пет държави от Централна Азия, а именно Казахстан, Киргизстан, Таджикистан, Туркменистан и Узбекистан, за финансиране от Европейската инвестиционна банка („ЕИБ“) по гаранция на Общността в съответствие с Решение 2006/1016/ЕО на Съвета. Съгласно член 2 от Решение 2006/1016/ЕО на Съвета активирането на мандата на ЕИБ в тези страни се решава от Съвета на основата на предложение от Комисията. |120 | Общ контекст На срещата си от 21—22 юни 2007 г. Европейският съвет прие стратегия на ЕС за ново партньорство с Централна Азия („стратегията“). Стратегията служи като обща рамка на отношенията на ЕС с Централна Азия, включително в следните области от особено значение за финансиране от ЕИБ: човешки права, добро управление и демокрация, икономическо развитие, търговия и инвестиции, енергетика, транспорт и политиките за опазване на околната среда. Стратегията има за основа напредъка, постигнат от страните от Централна Азия след придобиването на тяхната независимост, както и резултатите, получени при прилагането на различните търговски споразумения и споразумения за партньорство и сътрудничество. Стратегията, базирана на общите интереси на ЕС и страните от региона, определя приоритетите на ЕС за неговото сътрудничество с региона като цяло, като обаче прилагането е приспособено към специфичните изисквания и постижения на всяка централноазиатска страна. По-специално, с цел да се ускори сътрудничеството с централноазиатските страни, стратегията постановява, че: „Взаимодействието с международните финансови институции ще бъде засилено, включително със Световната банка и с Европейската банка за възстановяване и развитие (ЕБВР). Европейската инвестиционна банка (ЕИБ) следва да играе важна роля във финансирането на проекти в Централна Азия, представляващи интерес за ЕС.“ След като придобиха независимост, централноазиатските страни Казахстан, Киргизстан, Таджикистан, Туркменистан и Узбекистан преминаха през значителна еволюция както в политически, така и в икономически аспект. Те установиха държавност, гарантираха многоетническото разбирателство и общуването между вероизповеданията. С присъединяването си към Организацията за сигурност и сътрудничество в Европа (ОССЕ) те приеха нейните ценности, стандарти и ангажименти. С подписването на Декларацията на хилядолетието на ООН те си поставиха амбициозни цели за устойчиво развитие, които са отразени в техните национални документи по Стратегията за намаляване на бедността или подобни национални стратегии за подобряване на социалното благоденствие на тяхното население. В рамките на стратегията ЕС се зае да установи редовен, ориентиран към резултатите „Диалог за човешките права“, с всяка една от централноазиатските страни. ЕС има споразумения за партньорство и сътрудничество („СПС“) с всичките пет централноазиатски страни, въпреки че само споразуменията с Казахстан, Киргизстан и Узбекистан са влезли в сила. Споразуменията с Таджикистан и Туркменистан не са все още ратифицирани от всички държави-членки на ЕС. Тези споразумения, макар и сключени на двустранна основа, осигуряват обща регионална рамка за сътрудничеството на ЕС с петте централноазиатски страни. Решение 2006/1016/ЕО на Съвета уточнява, че дейността на ЕИБ в Централна Азия би трябвало да се съсредоточи върху основните проекти за снабдяване и пренос на енергия от трансгранично значение. Централна Азия, със своите значителни запаси от въглеводороди и благоприятно географско разположение за транспортни връзки към европейските пазари, има потенциал да играе важна роля в осигуряването на снабдяването с енергия на ЕС. Комисията счита също така, че макроикономическите условия, които преобладават в държавите, обхванати от това предложение, би трябвало да им осигурят достъп до финансиране от ЕИБ при специфични условия за някои от тези страни. Действително икономиките в Централна Азия отчитат много бърз растеж на производството през последните години. Значителният растеж на БВП, един от най-високите в света, насърчаван от разумна политика в областта на макроикономиката и, що се отнася до най-бедните страни от региона (Киргизстан и Таджикистан), от достъп до финансова помощ при преференциални условия от многостранни и двустранни кредитори и донори, е довел до засилване на външните финанси и подобрение на устойчивостта на дълга в региона. Напредъкът в намаляването на дълга и натрупването на официални резерви са поставили региона в по-добра позиция относно устойчивостта на сътресения и посрещането на свързаните с развитието нужди. При все това икономическата и финансова ситуация на петте централноазиатски страни показва значителни различия. Казахстан — развиваща се икономика със средни доходи и важен доставчик на природни ресурси (предимно въглеводороди), привлича значителни чужди преки инвестиции и има достъп до международните капиталови пазари. Финансовото положение на Туркменистан — другият основен производител и износител на въглеводороди, е също така стабилно. Въпреки че другите три страни в региона са много по-бедни и имат много по-малко ресурси за износ (Узбекистан има голям потенциал, но той трябва да бъде допълнително разработен), те също отчитат значителен напредък в подобряването на своята финансова ситуация. При все това външната финансова ситуация на Киргизстан и Таджикистан е все още нестабилна и може значително да се влоши, ако двете страни придобият допълнителни дългове на непреференциална основа. Следователно, Киргизстан и Таджикистан следва да получават достъп до финансиране от ЕИБ единствено в контекста на финансовите пакети със значителен елемент на субсидията в тях. Дейността на ЕИБ в тези страни попада в рамката на тристранния Меморандум за разбирателство, подписан на 15 декември 2006 г. между Комисията, ЕИБ и ЕБВР по отношение на сътрудничеството в Източна Европа и Южен Кавказ, в Русия и Централна Азия. Следователно дейността на ЕИБ в тези страни ще бъде в съзвучие с дейностите ѝ в региона. В допълнение към това на 13 юли 2007 г. между Комисията, ЕИБ, ЕБВР, Черноморската банка за търговия и развитие, Банката за развитие на Съвета на Европа, Международната банка за възстановяване и развитие, Международната финансова корпорация и Скандинавската инвестиционна банка бе подписан многостранен меморандум за разбирателство, който обхваща сътрудничеството в Централна Азия,. Повече информация за икономическото развитие в централноазиатските страни има в Работен документ на службите на Комисията (SEC (2008) xxx). |130 | Съществуващи разпоредби в областта на предложението Както бе отбелязано по-горе, предложението разглежда това доколко подходящи са централноазиатските страни съгласно Решение 2006/1016/ЕО на Съвета. |140 | Съвместимост с други политики и цели на Съюза Предложението следва искането на Европейския съвет ЕИБ да започне дейност в Централна Азия. Дейността на ЕИБ ще бъде в допълнение към другата подкрепа, осигурена от Комисията съгласно Инструмента за сътрудничество за развитие (ИСР). В допълнение, петте централноазиатски републики – Казахстан, Киргизстан, Таджикистан, Туркменистан и Узбекистан, са също поканени да участват в регионалните инициативи и програми на Европейските инструменти за добросъседство и партньорство с цел задълбочаване на отношенията между ЕС и Централна Азия. На 27 април 2007 г. Комисията прие документа за регионална стратегия за подпомагане на Централна Азия за периода 2007—2013 г. и индикативна програма за периода 2007—2010 г. съгласно Инструмента за сътрудничество и развитие. Стратегията за регионално подпомагане е замислена като инструмент за подпомагане на ускоряването на политическия диалог с централноазиатските страни на регионално и национално ниво. На регионално ниво тя се концентрира върху консолидирането на връзките между ЕС, региона и съседните на ЕС държави чрез транспортни, енергийни и комуникационни мрежи, а на национално ниво — върху управлението (управление на публичните финанси и на съдебната система), както и върху намаляването на бедността за най-бедните страни (Киргизстан и Таджикистан). По-специално, с цел да се осигури най-добро въздействие и синергия, приоритетите за специфичните действия в региона на Централна Азия в областта на енергетиката, транспорта и околната среда са съгласувани с тези на съответните регионални програми на Инструмента на европейска политика за добросъседство и партньорство (ИЕПДП) и могат да се облагодетелстват от финансиране от ЕО чрез Източната регионална програма на ИЕПДП (съгласно член 27 от Регламента за ИЕПДП). С цел да бъде отразено по-голямото ангажиране на ЕС в региона, бюджетът на ЕО за подпомагане на Централна Азия ще бъде значително увеличен съгласно новата финансова рамка за 2007—2013 г. до общата сума от 750 милиона евро (в постоянни цени), като средното годишно разпределение към региона съгласно Инструмента за сътрудничество за развитие (ИСР) ще нарасне от 58 милиона евро през 2007 г. до 139 милиона през 2013 г. Европейският съвет поиска от Съвета и от Комисията да извършват редовен преглед на напредъка в прилагането на Стратегията и да му предадат доклад за напредъка до средата на 2008 г. |2. Консултации със заинтересованите страни и оценка на въздействието |Консултация със заинтересованите страни |211 | Методи за консултация, главни целеви сектори и общ профил на анкетираните ЕИБ и ЕБВР бяха консултирани в рамките на срещата на Управителния комитет, създаден на основата на тристранния меморандум за разбирателство, подписан на 15 декември 2006 г. между Комисията, ЕИБ и ЕБВР по отношение на сътрудничеството в Източна Европа и Северен Кавказ, в Русия и в Централна Азия. |212 | Резюме на отговорите и на това как са взети под внимание ЕИБ и ЕБВР не повдигнаха възражения срещу активирането на мандата на ЕИБ в Централна Азия. |Събиране и използване на експертни мнения |221 | Не бяха необходими външни експертни мнения. |230 | Оценка на въздействието Активирането на мандата на ЕИБ за петте централноазиатски държави ще настъпи в рамката на Решение 2006/1016/ЕО на Съвета. Няма да има изменение на таваните за операциите по финансиране на ЕИБ. Показателният подтаван за Азия остава 1 милиард евро. Алтернативният разгледан вариант бе да не се предлага активирането на мандата на ЕИБ за петте централноазиатски страни. При все това този вариант не бе счетен за уместен, като се има предвид препоръката на Европейския съвет ЕИБ да играе важна роля във финансирането на проекти в Централна Азия, представляващи интерес за ЕС. |3. Правни елементи на предложението |305 | Обобщение на предложените действия Целта на настоящото предложение за решение на Съвета е да се установи доколко подходящи са петте централноазиатски държави, а именно Казахстан, Киргизстан, Таджикистан, Туркменистан и Узбекистан, за финансиране по Решение 2006/1016/ЕО на Съвета. |310 | Правна основа Като е предвидено съгласно член 2 от Решение 2006/1016/ЕО на Съвета, законодателното предложение ще се базира на член 181а от Договора за създаване на Европейската общност. Трябва да се отбележи, че Европейският парламент е оспорил избора на правна основа за приемането на Решение 2006/1016/ЕО на Съвета в иск за отмяна на оспорвано решение пред Съда на Европейските общности (Дело C-155/07), изтъквайки, че решението е инструмент на политиката за развитие, което е трябвало да бъде прието на двойно правно основание на членове 179 и 181а от Договора за ЕО, а не само въз основа на член 181а. Парламентът обаче изисква от Съда на Европейските общности, в случай че последният вземе решение за отмяна, да подкрепи действията на Решение 2006/1016/ЕО на Съвета докато бъде прието ново решение. В този контекст Комисията представя настоящото законодателно предложение на основата на член 181а от Договора в съответствие с изискванията, посочени в Решение 2006/1016/ЕО. |329 | Принцип на субсидиарност Предложението е от изключителната компетентност на Общността. Следователно принципът на субсидиарност не се прилага. |Принцип на пропорционалност Предложението е в съответствие с принципа на пропорционалност поради следните причини: |331 | Предложението се отнася до прилагането на разпоредба от съществуващо решение на Съвета. |332 | Предложението не води до допълнително финансово или административно бреме върху Общността и националните или местни власти. |Избор на инструменти |341 | Предложени инструменти: други. |342 | Други средства не биха били подходящи по следната причина: Необходимост от решение на Съвета съгласно Решение 2006/1016/ЕО на Съвета. |4. Отражение върху бюджета |401 | Предложението няма въздействие върху бюджета на Общността. |5. Допълнителна информация |Клауза за преразглеждане/редакция/автоматично прекратяване |531 | Решение 2006/1016/ЕО на Съвета включва клауза за преразглеждане. |532 | Решение 2006/1016/ЕО на Съвета включва клауза за редакция. |533 | Решение 2006/1016/ЕО на Съвета включва клауза за автоматично прекратяване. |2008/0067 (CNS)Предложение заРЕШЕНИЕ НА СЪВЕТАотносно това доколко подходящи са държавите от Централна Азия съгласно Решение 2006/1016/ЕО на Съвета за предоставяне на гаранция от Общността на Европейската инвестиционна банка в случай на загуби по заеми и гаранции по заеми за проекти, осъществявани извън ОбщносттаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейскaтa общност, и по-специално член 181а от него,като взе предвид предложението на Комисията[1],като взе предвид становището на Европейския парламент[2],като има предвид, че:(1) В съответствие с член 2 от Решение 2006/1016/ЕО на Съвета от 19 декември 2006 г. за предоставяне на гаранция от Общността на Европейската инвестиционна банка в случай на загуби по заеми и гаранции по заеми за проекти, осъществявани извън Общността[3], за страните, които са изброени в приложение 1 и са маркирани със знака (*) и за други страни, които не са изброени в приложение 1, Съветът взема решение дали тези страни са подходящи за финансиране от ЕИБ в рамките на гаранция от Общността за всеки отделен случай и в съответствие с процедурата по член 181a, параграф 2 от Договора(2) Сред изброените в приложение 1 от Решение 2006/1016/ЕО на Съвета страни има пет централноазиатски страни, а именно Казахстан, Киргизстан, Таджикистан, Туркменистан и Узбекистан, маркирани със знак (*).(3) В Стратегията на ЕС за ново партньорство с Централна Азия, приета от Европейския съвет на неговата среща от 21—22 юни 2007 г., се подчертава, че Европейската инвестиционна банка (ЕИБ) следва да играе важна роля във финансирането на проекти в Централна Азия, представляващи интерес за ЕС.(4) Макроикономическите условия, които преобладават в страните в Централна Азия, и по специално ситуацията с външните финанси и устойчивостта на дълга, са се подобрили в последните години в резултат на силния икономически растеж и разумни макроикономически политики, и следователно на тези страни следва да се предостави достъп до финансиране от ЕИБ.(5) Като се има предвид, че външната финансова ситуация на Киргизстан и Таджикистан е все още нестабилна, тези две страни следва да придобиват допълнителни дългове единствено на преференциална основа. Поради тази причина на Киргизстан и Таджикистан следва да се предоставя финансиране от ЕИБ единствено в контекста на финансовите пакети със значителен елемент на субсидията в тях.(6) Финансирането от ЕИБ в Централна Азия следва да се извършва в тясно сътрудничество с Европейската банка за възстановяване и развитие (ЕБВР), по-специално съгласно условията, изложени в тристранния Меморандум за разбирателство, подписан на 15 декември 2006 г. между Комисията, ЕИБ и ЕБВР по отношение на сътрудничеството в Източна Европа и Южен Кавказ, в Русия и Централна Азия.ПРИЕ НАСТОЯЩОТО РЕШЕНИЕ:Член 1Казахстан, Киргизстан, Таджикистан, Туркменистан и Узбекистан са подходящи за финансиране от ЕИБ по гаранция на Общността в съответствие с Решение 2006/1016/ЕО на Съвета.Член 2Настоящото решение влиза в сила на третия ден след публикуването му в Официален вестник на Европейския съюз.Съставено в Брюксел,За СъветаПредседател [1] OВ C, стр.[2] OВ C, стр.[3] ОВ L 414/95, 19.12.2006 г.